CELEX: 62010CA0263
Language: el
Date: 2011-07-07 00:00:00
Title: Υπόθεση C-263/10: Απόφαση του Δικαστηρίου (πρώτο τμήμα) της 7ης Ιουλίου 2011 [αίτηση του Tribunalul Gorj (Ρουμανία) για την έκδοση προδικαστικής αποφάσεως] — Iulian Nisipeanu κατά Direcția Generală a Finanțelor Publice Gorj, Administrația Finanțelor Publice Tîrgu Cărbunești, Administrația Fondului pentru Mediu (Εσωτερικός φόρος — Άρθρο 110 ΣΛΕΕ — Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/16
            
         Απόφαση του Δικαστηρίου (πρώτο τμήμα) της 7ης Ιουλίου 2011 [αίτηση του Tribunalul Gorj (Ρουμανία) για την έκδοση προδικαστικής αποφάσεως] — Iulian Nisipeanu κατά Direcția Generală a Finanțelor Publice Gorj, Administrația Finanțelor Publice Tîrgu Cărbunești, Administrația Fondului pentru Mediu
   (Υπόθεση C-263/10) (1)
   
   (Εσωτερικός φόρος - Άρθρο 110 ΣΛΕΕ - Φόρος λόγω ρυπάνσεως επιβαλλόμενος κατά την πρώτη ταξινόμηση αυτοκινήτων)
   2011/C 269/25
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Gorj
   
      Διάδικοι στην υπόθεση της κύριας δίκης
   
   Iulian Andrei Nisipeanu
   
      κατά
   
   Direcția Generală a Finanțelor Publice Gorj, Administrația Finanțelor Publice Tîrgu Cărbunești, Administrația Fondului pentru Mediu
   
      Αντικείμενο
   
   Αίτηση εκδόσεως προδικαστικής αποφάσεως — Tribunalul Gorj — Ταξινόμηση μεταχειρισμένων οχημάτων τα οποία είχαν προηγουμένως ταξινομηθεί σε άλλα κράτη μέλη — Φόρος λόγω ρυπάνσεως που επιβάλλεται στα αυτοκίνητα κατά την πρώτη τους ταξινόμηση σε κράτος μέλος — Αξιολόγηση του κριτηρίου της «ημερομηνίας πρώτης ταξινόμησης» — Συμβατότητα της εθνικής ρυθμίσεως προς το άρθρο 110 ΣΛΕΕ — Ισχύς της απαλλαγής ορισμένων κατηγοριών οχημάτων από την καταβολή του φόρου — Ενδεχόμενη εφαρμογή της αρχής «ο ρυπαίνων πληρώνει»
   
      Διατακτικό
   
   Το άρθρο 110 της ΣΛΕΕ δεν επιτρέπει σε κράτος μέλος της Ευρωπαϊκής Ενώσεως, να επιβάλει φόρο λόγω ρυπάνσεως στα αυτοκίνητα κατά την πρώτη τους ταξινόμηση στο εν λόγω κράτος μέλος, εάν το φορολογικό αυτό μέτρο θεσπίστηκε έτσι, ώστε να λειτουργεί αποτρεπτικά για τη θέση σε κυκλοφορία, στο εν λόγω κράτος μέλος, μεταχειρισμένων αυτοκινήτων τα οποία αγοράστηκαν από άλλα κράτη μέλη, χωρίς ωστόσο να λειτουργεί αποτρεπτικά για την αγορά μεταχειρισμένων αυτοκινήτων ίδιας παλαιότητας και φθοράς από το εσωτερικό της χώρας.
   
      (1)  ΕΕ C 234 της 28.08.2010